Diari Oficial de la Generalitat Valenciana


Sumari del DOGV 3355, del 21-10-1998 (1998/8178)

Informació pública de la ratificació i modificació de les bases orientatives per a l'adjudicació de programes d'actuació integrada i selecció d'urbanitzador.
-------------------------------------------------------------------------------------------------------------------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8178


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de la ratificació i modificació de les bases orientatives per a l'adjudicació de programes d'actuació integrada i selecció d'urbanitzador. [1998/M8178]
  
El Ple de l'Ajuntament, en sessió extraordinària celebrada el dia 14 de setembre de 1998, va acordar sotmetre a informació pública, per termini d'un mes, mitjançant un anunci en un diari d'informació general editat a la Comunitat Valenciana i en el Diari Oficial de la Generalitat Valenciana, el següent acord:
  
Ratificació i modificació de les bases orientatives per a l'adjudicació de programes d'actuació integrada i selecció d'urbanitzador.
  
Vist que el Ple de l'Ajuntament, en sessió ordinària celebrada el dia 16 de juliol de 1996, va aprovar les següents bases orientatives:
  
1. Bases per a tramitar alternatives tècniques de programes:
  
a) Àmbit d'actuació: cada programa comprendrà un sol sector o una sola àrea dels definits en el Pla General per estar clarament delimitats en el Pla General, ser la seua grandària adequada i més fàcil el desenvolupament, reparcel·lació i urbanització.
  
b) L'ordenació detallada que s'acompanye a l'alternativa tècnica:
  
- No modificarà els paràmetres definits en el Pla General d'Ordenació Urbana:
  
. Densitat màxima de 25 habitatges per hectàrea.
  
. Índex d'edificabilitat brut màxim: 0'5 m²t/m².
  
- La tipologia de l'ordenació contindrà un disseny d'agrupació en horitzontal d'acord amb l'entorn.
  
2. Bases per a la proposició juridicoeconòmica:
  
a) En el conveni urbanístic a subscriure davant l'Ajuntament, quan l'urbanitzador siga el propietari dels terrenys, la garantia serà, com a mínim, la fixada en l'apartat 8, article 29, de la Llei Reguladora de l'Activitat Urbanística, més l'accepció real de les parcel·les i quan no siga propietari la garantia serà del 100% del cost de les inversions previstes.
  
b) Presentar projecte de reparcel·lació voluntària del programa que desenvolupa la unitat d'execució corresponent.
  
c) Pagar les quotes corresponents pels col·lectors municipals i enganxaments.
  
d) Presentar un calendari d'etapes màxim de 30 mesos.
  
Vist que, a causa dels dubtes i qüestions suscitats en la interpretació de les esmentades bases orientatives per a l'aprovació i adjudicació de programes, es proposa la següent modificació de les bases abans dites en el número 2. Bases per a la proposició juridicoeconòmica:
  
a) En el conveni urbanístic a subscriure davant l'Ajuntament:
  
Quan l'urbanitzador siga propietari de la totalitat dels terrenys compresos en la unitat d'execució, la garantia serà, com a mínim, la fixada en l'apartat 8 de l'article 29 de la Llei Reguladora de l'Activitat Urbanística, més l'afecció real de les parcel·les, sense que aquesta garantia cobrisca la simultaneïtat d'obres d'urbanització i edificació.
  
Quan l'urbanitzador no siga propietari de la totalitat dels terrenys compresos en la unitat d'execució, la garantia serà del 100% del cost dels projectes, obres, indemnitzacions i inversions previstes, respecte dels terrenys que no siguen de la seua propietat.
  
Si l'urbanitzador presenta una reparcel·lació voluntària sobre la totalitat, haurà d'avalar les quantitats que indica l'apartat 8 de l'article 29 de la LRAU, més l'afecció real de les parcel·les, sense que aquesta garantia cobrisca la simultaneïtat d'obres d'urbanització i edificació.
  
Quan l'urbanitzador no tinga terrenys de la seua propietat, haurà d'avalar el 100% dels costos d'urbanització, obres, projectes, indemnitzacions i inversions, tret que presente reparcel·lació voluntària dels terrenys afectats.
  
Quan l'urbanitzador tinga terrenys de la seua propietat i presente una reparcel·lació en part forçosa i en part voluntària, avalarà sobre la voluntària les quantitats que indica l'apartat 8 de l'article 29 de la LRAU, més l'afecció real de les parcel·les, sense que aquesta garantia cobrisca la simultaneïtat d'obres d'urbanització i edificació. Quant a la part que es reparcel·le forçosament, avalarà el 100% dels costos d'urbanització, obres, projectes, indemnitzacions i inversions.
  
b) Presentar un projecte de reparcel·lació voluntària firmada pels propietaris que representen com a mínim més de la meitat de la superfície total de la unitat d'execució, i sobre la resta, presentar un projecte de reparcel·lació forçosa en què els propietaris puguen optar entre retribuir l'urbanitzador i reintegrar-li els costos d'urbanització en metàl·lic, o efectuar el dit pagament en terrenys.
  
c) Pagar les quotes corresponents pels col·lectors municipals i enganxaments.
  
d) Presentar un calendari d'etapes màxim de 30 mesos.
  
e) En el supòsit d'alternar obra d'urbanització i d'edificació es complirà la normativa legal vigent amb les garanties addicionals corresponents.
  
Tenint en compte l'informe favorable emés sobre això per l'arquitecte municipal amb data 3 d'agost de 1998, que s'adjunta.
  
La corporació municipal, de conformitat amb el dictamen emés sobre això per la Comissió Informativa d'Urbanisme amb data 10 de setembre de 1998, per 111 vots a favor i 2 abstencions (les dels senyors Pérez Campos i Picher Buenaventura), acorda:
  
Primer
  
Ratificar i mantindre la redacció actual, ja que sobre aquestes no es planteja cap dubte en la interpretació del número 1. Bases per a tramitar alternatives tècniques de programes, aprovades pel Ple de l'Ajuntament, en sessió ordinària celebrada el dia 16 de juliol de 1996, i que són:
  
1. Bases per a tramitar alternatives tècniques de programes:
  
a) Àmbit d'actuació: cada programa comprendrà un sol sector o una sola àrea dels definits en el Pla General per estar clarament delimitats en el Pla General, ser la seua grandària adequada i més fàcil el desenvolupament, reparcel·lació i urbanització.
  
b) L'ordenació detallada que s'acompanye a l'alternativa tècnica:
  
- No modificarà els paràmetres definits en el PGOU:
  
. Densitat màxima de 25 habitatges per hectàrea.
  
. Índex d'edificabilitat brut màxim: 0,5 m²t/m².
  
- La tipologia de l'ordenació contindrà un disseny d'agrupació en horitzontal d'acord amb l'entorn.
  
Segon
  
Modificar el número 2. Bases per a la proposició juridicoeconòmica, aprovades pel Ple de l'Ajuntament, en sessió ordinària celebrada el dia 16 de juliol de 1996, quedant aquesta modificació de la següent manera:
  
a) En el conveni urbanístic a subscriure davant l'Ajuntament:
  
Quan l'urbanitzador siga propietari de la totalitat dels terrenys compresos en la unitat d'execució, la garantia serà, com a mínim, la fixada en l'apartat 8 de l'article 29 de la LRAU, més l'afecció real de les parcel·les, sense que aquesta garantia cobrisca la simultaneïtat d'obres d'urbanització i edificació.
  
Quan l'urbanitzador no siga propietari de la totalitat dels terrenys compresos en la unitat d'execució, la garantia serà del 100% del cost dels projectes, obres, indemnitzacions i inversions previstes, respecte dels terrenys que no siguen de la seua propietat.
  
Si l'urbanitzador presenta una reparcel·lació voluntària sobre la totalitat, haurà d'avalar les quantitats que indica l'apartat 8 de l'article 29 de la LRAU, més l'afecció real de les parcel·les, sense que aquesta garantia cobrisca la simultaneïtat d'obres d'urbanització i edificació.
  
Quan l'urbanitzador no tinga terrenys de la seua propietat, haurà d'avalar el 100% dels costos d'urbanització, obres, projectes, indemnitzacions i inversions, tret que presente reparcel·lació voluntària dels terrenys afectats.
  
Quan l'urbanitzador tinga terrenys de la seua propietat i presente una reparcel·lació en part forçosa i en part voluntària, avalarà sobre la voluntària les quantitats que indica l'apartat 8 de l'article 29 de la LRAU, més l'afecció real de les parcel·les, sense que aquesta garantia cobrisca la simultaneïtat d'obres d'urbanització i edificació. Quant a la part que es reparcel·le forçosament, avalarà el 100% dels costos d'urbanització, obres, projectes, indemnitzacions i inversions.
  
b) Presentar un projecte de reparcel·lació voluntària firmada pels propietaris que representen com a mínim més de la meitat de la superfície total de la unitat d'execució, i sobre la resta, presentar un projecte de reparcel·lació forçosa en què els propietaris puguen optar entre retribuir l'urbanitzador i reintegrar-li els costos d'urbanització en metàl·lic, o efectuar el dit pagament en terrenys.
  
c) Pagar les quotes corresponents pels col·lectors municipals i enganxaments.
  
d) Presentar un calendari d'etapes màxim de 30 mesos.
  
e) En el supòsit d'alternar obra d'urbanització i d'edificació es complirà la normativa legal vigent amb les garanties addicionals corresponents.
  
Tercer
  
Exposar al públic per un termini d'un mes l'esmentat acord de ratificació i modificació, a efectes d'examen i al·legacions, i en cas que no se'n produïsca cap, que es considere aprovat definitivament sense necessitat d'un nou acord.